Ministerul Mediului, Apelor și Pădurilor organizează, în temeiul art. 7, alin. (9) din Legea nr. 52/2003 privind transparenţa decizională în administraţia publică, cea de a doua dezbatere publică privitoare la Proiectul de Hotărâre de Guvern pentru aprobarea cheltuielilor de investiții pentru proiectul „*Implementare servicii publice electronice pentru eficientizarea interacțiunii cu publicul al ANPM*”.

Dezbaterea publică se va desfășura în data de 30.03.2016, în intervalul orar 13:00-15:00, la sediul Ministerului Mediului, Apelor și Pădurilor din Bulevardul Libertăţii, nr. 12, sector 5, Bucureşti, în sala de consiliu.

La dezbatere sunt invitate să participe toate persoanele interesate. Sunt alocate câte 10 minute pentru fiecare vorbitor pentru a prezenta esențialul. Acest interval a fost decis pentru a permite cât mai multor doritori să își expună opiniile lor. În cadrul dezbaterii nu se vor lua în considerare opiniile, sugestiile și sesizările care nu au tangență cu subiectul aflat în discuție.

Propunerile se consemnează în procesul-verbal al dezbaterii și se transmit inițiatorului proiectului de hotărâre de guvern. În situația în care inițiatorul proiectului, în urma analizării propunerilor formulate, își însușește o parte dintre acestea și consideră necesară introducerea lor în proiectul de hotărâre, îl va modifica în mod corespunzător.

Persoană de contact: doamna Mariana Apostol, e-mail: mariana.apostol@anpm.ro .